Document ID: /roh_data/filtered/fineweb-2-filterrobots_roh.jsonl.gz/16681

En l’entira Europa han radund 1,4 milliuns umans dumandà asil, quai È dubel uschè bleras dumondas sco il 2014.
Sco il secretariat da stadi per migraziun scriva na saja la Svizra betg in pajais prioritar sin la ruta dal Balcan. Ils blers fugitivs ch’arrivan en Svizra cuntanschan il pajais via l'Italia sur la Mar Mediterrana.
Situaziun resta tendida
Sin fundament da las guerras e crisas resta aut il squitsch da migraziun. Ord quai motiv spetga la confederaziun per quest onn vinavant in aut dumber da dumondas d'asil. Ina prognosa na saja dentant betg pussaivla en vista dals facturs externs che
sa midan svelt- e permanentamain. Il SEM (Ssecretariat da stadi per migraziun) quinta ch'i na dat quest onn strusch damain dumondas d'asil che l'onn passà. Il SEM cuntinuescha consequentamain sia strategia da liquidar las dumondas d'asil.
RR novitads 11:00